Alograf

**Alograf** je najmanja grafička jedinica pisma, tj. slova koja imaju istu funkciju i mogu se međusobno zamijeniti. Naprimjer, "a" i "*ɑ*" jesu alografi u bosanskom jeziku. Varijanta "a" se koristi u mnogim publikacijama, dok "*ɑ*" češće dolazi kao rukopisni, kurzivni oblik.

Porijeklo riječi *alograf* veže se za grčku riječ ἄλλος allos; „drugo“, „drugačije“ i γραφή grafé; „pismo“, "pisanje".

**Alografija**, ima nekoliko značenja koja se odnose na način na koji se zapisuju riječi i zvukovi.

*  Autogram koji je napisao neko drugi; 
* Niz slova koja imaju značenje samo ako se izgovaraju jedno za drugim;
* Svaka varijanta glifa (kurziv slova „*A*“ je alograf štampanog slova „A“).

## Autorstvo 
Alograf može biti suprotno autografu, tj. riječima ili imenu osobe (potpis) koje je napisao neko drugi.

## Lingvistika 
U lingvistici *graf* je najmanja grafička jedinica sistema pisanja ili znakovni sistem sličan pismu, često slovo.

Više *grafova* koji obavljaju istu funkciju unutar sistema pisanja i mogu zamijeniti jedan drugog nazivaju se *alografi*. Svaka klasa *alografa* tvori *grafem*. U lingvistici se stoga kaže da je *alograf* varijanta *grafema*.

## Alografske vrste 
Razlikuje se slobodna i funkcionalna varijanta u alografima.

### Slobodna varijanta 
Slobodna varijanta predstavlja istvjetnu upotrebu grafema. Alogrami  i  su slobodna varijanta jer se njihov izgled određuje izborom fonta

### Funkcionalne varijante 
Funkcionalne varijante grafema distribuiraju se komplementarno i postoji pravilo koje određuje u kojem (orto) grafičkom okruženju se pojavljuje jedna a u kojem druga varijanta. Npr. upotreba velikih i malih slova u mnogim jezicima, uključujući i bosanski, čija distribucija slijedi određena ortografska pravila.

U pojednoj literaturi se funkcionalne varijante smatraju alografima, mada dosta autora i slobodne i funkcionalne varijante *grafa* smatraju alografima.

## Rukopis 
U grafemici, termin *alograf* označava sve *glifove* koji se smatraju varijantima slova ili druge grafeme, poput broja ili interpunkcije. Očigledan primjer u bosanskom (kao i u mnogim drugim sistemima pisanja) je razlika između velikih i malih slova. *Alografi* se mogu znatno razlikovati, bez uticaja na osnovni identitet grafema. Čak i ako se riječ "pas" izvode kao "pAS", ona ostaje prepoznatljiva kao niz tri grafema ‹p›, ‹a›, ‹s›. Dakle, ako skupina pojedinačnih glifova (oblici koji mogu ili ne moraju predstavljati isto slovo) jesu alografi (predstavljaju isto slovo), svi oni predstavljaju jednu grafemu (jedan primjerak najmanje jedinice pisanja).

Slova i drugi grafemi također mogu imati ogromne varijacije koje mnogi čitaoci neće primijetiti. Na primjer, slovo g ima dva uobičajena oblika (glifa) u različitim vrstama fontova i ogromne varijacije u rukopisima različitih osoba. Pozicijski primjer alografije je takozvano dugi s, medijalni *alograf* malog slova s, simbola koji je nekad bio široko korišten na zapadu, a čija varijant je preživjela kao znak *integrala* u matematici. Varijanta grafema može dobiti posebno značenje u specijalizovanom sistemu pisanja . Nekoliko takvih varijanti imaju različite kodne tačke u Unicode-u te su tako prestale biti alografiji za neke aplikacije.

Činjenica da se rukopisni alografi toliko razlikuju od osobe do osobe, pa čak i kod iste osobe u različitim periodima utiče na to da je softver za prepoznavanje rukopisa izuzetno komplikovan.

### Kineska slova 
U kineskom pismu postoji nekoliko grafema koji imaju više pisanih prikaza. Kineski fontovi često sadrže mnogo varijanti nekih grafema. U različitim regionalnim standardima usvojene su neke varijante slova. Na primjer: 

## Ortografija 
Alograf može biti i manji fragment pisanja, to je slovo ili grupa slova, koji predstavljaju određeni zvuk. Za ovo će najbolje poslužiti primjeri iz engleskog jezika; slova c i k u riječima *cat* i *king*, su alografi istog zvuka. Ta veza između slova i zvuka nije nužno fiksirana, na primer slovo c u riječi city, je u ovom slučaju alograf zvuka s.

Neke riječi upotrebljavaju grupe slova da bi predstavile zvuk. Ponovo ćemo se poslužiti primjerima iz engleskog jezika, jer za ovakve slučajeve nema primjera u bosanskom jeziku zbog fonološkog načela.

U riječi *kick* i k i ck su alografi zvuka koji c predstavlja u riječi *cat* . Ta udruživanja se nauče tokom procesa učenja čitanja i pisanja. Međutim, razvoj fonetskih udruživanja je teži kada gluha djeca uče pisane jezike, jer bez zvučnog poznavanja riječi djeca nisu u mogućnosti povezati grafeme s fonemima ili zvukovima slova ili grupa slova. Ovaj nedostatak je u direktnoj vezi sa problemima u ranom učenju. 

## Tipografija 
Izraz 'alograf' koristi se za opisivanje različitih prikaza istog grafema ili znaka u različitim tipovima fontova. Tako se elementi fonta mogu prilično razlikovati po obliku i stilu u odnosu na referentni znak, ali svejedno njihovo značenje ostaje isto. U Unicode-u je određenom znaku dodijeljena kodna tačka, tako da svi alografi tog znaka imaju isti kod čime se zadržava suštinsko značenje bez obzira na odabir fonta u vrijeme ispisa ili prikaza.

## Također pogledajte 
* Glif 
* Fonem 
* Alofon

## Reference 
## Vanjski linkovi 
* Unos bloga u asocijacije oblici slova mogu sadržavati 
* Pravila zaboravljene fonike iz ranih 1800-ih. Organizirani u odjeljcima za ispis kako bi se koristili kao podsjetnice prilikom smišljanja kako izgovarati riječi. Uključuje pojedinačna slova, pravila o diftonzima, triftonzima, bezvučnim i zamjenskim slovima. 
* Allography.com Pokrenuta u decembru 2010. godine, allography.com je eksperimentalna web stranica za pripovijedanje u više formata.

Kategorija:Pravopis
Kategorija:Pisma
Kategorija:Rukopisanje
Kategorija:Tipografija